Author: USVIS
Last saved by: Druga Peter

Predkladacia správa

	Materiál predkladajú vedúci Úradu vlády Slovenskej republiky a splnomocnenec vlády Slovenskej republiky pre informačnú spoločnosť v zmysle úlohy z uznesenia vlády Slovenskej republiky č.271/2007 zo dňa 14. marca 2007 - článku 7 zo Štatútu splnomocnenca vlády Slovenskej republiky pre informačnú spoločnosť.

Splnomocnenec vlády Slovenskej republiky pre informačnú spoločnosť Pavol Tarina bol vymenovaný uznesením vlády SR č.650 dňa 1.augusta 2007. Správa o činnosti splnomocnenca vlády Slovenskej republiky pre informačnú spoločnosť za rok 2008 a návrh plánu činnosti na rok 2009 komplexne hodnotí činnosť splnomocnenca vlády Slovenskej republiky pre informačnú spoločnosť v uplynulom kalendárnom roku, stanovuje priority a časový plán činnosti splnomocnenca vlády Slovenskej republiky pre informačnú spoločnosť na rok 2009.
 
Súčasťou materiálu je v prílohách uvedený aj prehľad aktivít vlády Slovenskej republiky a Národnej rady Slovenskej republiky v oblasti prijímania strategických dokumentov a legislatívy v oblasti informačnej spoločnosti, popis aktivít Úradu splnomocnenca vlády Slovenskej republiky pre informačnú spoločnosť v oblasti monitoringu vývoja informačnej spoločnosti na Slovensku a jeho harmonizácií s Európskou úniou. 
 
Predložený materiál nemá ekonomický, finančný a environmentálny vplyv, vplyv na zamestnanosť a podnikateľské prostredie, ani vplyv na štátny rozpočet. 

Predložená správa má informatívny charakter.